	DOKUMENT ZA INTERNETSKO SAVJETOVANJE O NACRTU OPĆEG AKTA


	NACRT
prijedloga Programa javnih potreba u socijalnoj skrbi 
Grada Poreča-Parenzo za 2027. godinu 

	Grad Poreč-Parenzo
Upravni odjel za društvene djelatnosti 

	Početak savjetovanja: 2. studeni 2026.
	Završetak savjetovanja: 3. prosinac 2026. 



RAZLOG DONOŠENJA

	Temeljem važećih propisa jedinice lokalne samouprave dužne su u svom proračunu osiguravati sredstva za ostvarivanje javnih potreba u području socijalne skrbi. Javne potrebe za koje se sredstva osiguravaju u proračunu utvrđuju se programima javnih potreba, koje donosi predstavničko tijelo jedinice lokalne samouprave zajedno s godišnjim proračunom.
Programom javnih potreba u socijalnoj skrbi za 2027. godinu utvrđuju se djelatnosti, poslovi i aktivnosti koji su od interesa za Grad Poreč-Parenzo, a odnose se na programe koji se ostvaruju u ustanovama socijalne skrbi kojih je osnivač ili suosnivač Grad Poreč-Parenzo, djelatnosti i poslove za ostvarivanje naknada i pomoći za podmirenje osnovnih životnih potreba osoba i obitelji u socijalnoj potrebi, nemoćnih, starijih i drugih osoba, koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih ili drugih okolnosti, kao i na ostale djelatnosti i poslove kojima je cilj poboljšanje kvalitete života osoba starije životne dobi, ali i ostalih građana, ublažavanje socijalnih nejednakosti i zadovoljavanje potreba posebnih društvenih skupina u zajednici. 



Pozivaju se zainteresirani da zaključno do 3. prosinca 2026. dostave svoje komentare na Nacrt prijedloga Programa javnih potreba u socijalnoj skrbi za 2027. godinu, putem Obrasca za savjetovanje na adresu elektroničke pošte: tihana.mikulcic@porec.hr

Po završetku savjetovanja izradit će se izvještaj koji će biti objavljen na internetskim stranicama Grada Poreča-Parenzo u roku do 8 dana od završetka savjetovanja. 
Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

					

